

 **GRADSKO VIJEĆE *P R I J E D L O G***

#### KLASA:021-01/19-01/04

URBROJ:2186/18-02/1-19-4

Ludbreg, 06. prosinca 2019.

 Na temelju članka 38. Zakona o lokalnoj i područnoj (regionalnoj) samoupravi – pročišćeni tekst («Narodne novine» br. 33/01, 60/01, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15-ispravak, 123/17) te članka 33. i 50. Statuta Grada Ludbrega (“Službeni vjesnik Varaždinske županije” br. 23/09, 17/13, 40/13-pročišćeni tekst, 12/18, 55/18-pročišćeni tekst, 40/19) Gradsko vijeće Grada Ludbrega na 17. sjednici održanoj 06. prosinca 2019. godine, **d o n o s i**

**R J E Š E NJ E**

**o razrješenju i imenovanju članice Odbora za izbor i imenovanje**

**Gradskoga vijeća Grada Ludbrega**

**I.**

 **JADRANKA HAPP** iz Poljanca, Ludbreška ulica 19 **r a z r j e š u j e s e** dužnosti članice Odbora za izbor i imenovanje Gradskoga vijeća Grada Ludbrega.

**II.**

 **ANICA KATANA** iz Vinograda Ludbreških, Križevačka ulica 138 **i m e n u j e s e** za članicu Odbora za izbor i imenovanje Gradskoga vijeća Grada Ludbrega.

**III.**

 Ovo rješenje stupa na snagu danom donošenja, a objavit će se u «Službenom vjesniku Varaždinske županije».

 Predsjednik Gradskoga vijeća Grada Ludbrega:

 Antun Šimić

**O B R A Z L O Ž E NJ E**

 Odredbama Statuta Grada Ludbrega propisano je da Gradsko vijeće osniva stalna i povremena radna tijela za razmatranje pojedinih pitanja u područjima iz svojeg djelokruga.

 Stalna radna tijela Gradskoga vijeća su: Mandatna komisija, Odbor za izbor i imenovanje, Odbor za statut i poslovnik, Odbor za financije i proračun Grada te Odbor za razvoj Grada i zaštitu okoliša.

 Predsjednik i članovi radnih tijela biraju se iz redova vijećnika, a sastav radnih tijela u pravilu je razmjeran zastupljenosti vijećnika izabranih na stranačkim i listama grupe birača, a vodeći računa o načelu ravnopravnosti spolova.

 Stalna radna tijela svoje funkcije ostvaruju sudjelovanjem u pripremi akata o kojima odlučuje Gradsko vijeće te davanjem mišljenja i prijedloga na akte.

 Na konstituirajućoj sjednici Gradskoga vijeća održanoj dana 21. lipnja 2017. godine za članicu Odbora za izbor i imenovanje Gradskoga vijeća Grada Ludbrega imenovana je i Jadranka Happ iz Poljanca, Ludbreška ulica 29 sukladno prijedlogu političkih stranaka koje čine većinu u Gradskom vijeću Grada Ludbrega.

 S obzirom da je izabrana vijećnica Jadranka Happ stavila svoj mandat u mirovanje iz osobnih razloga te stoga ne obnaša vijećničku dužnost potrebno ju je razriješiti i dužnosti članice Odbora za izbor i imenovanje Gradskog vijeća Grada Ludbrega te umjesto nje imenovati novog člana odnosno članicu ovoga Odbora.

 Gradskom vijeću Grada Ludbrega dostavljen je prijedlog političkih stranaka koje čine većinu u Gradskom vijeću da se umjesto Jadranke Happ za članicu Odbora za izbor i imenovanje Gradskog vijeća Grada Ludbrega predloži i imenuje vijećnica ANICA KATANA.

 Stoga se predlaže Gradskome vijeću Grada Ludbrega da JADRANKU HAPP razriješi dužnosti članice Odbora za izbor i imenovanje te da umjesto nje za članicu ovoga Odbora imenuje ANICU KATANA odnosno da donese rješenje u predloženome tekstu.